
OBRAZLOŽENJE 
POLUGODIŠNJEG IZVJEŠTAJA 
O IZVRŠENJU PRORAČUNA 
OPĆINE KOPRIVNIČKI BREGI  ZA 2026. GODINU

	Pravilnikom o polugodišnjem i godišnjem izvještaju o izvršenju proračuna („Narodne novine“ broj 24/13, 102/17, 1/20, 147/20 i 85/23) utvrđeno je da Polugodišnji izvještaj o izvršenju proračuna jedinice lokalne samouprave sadrži:
1. Opći dio polugodišnjeg izvještaja o izvršenju proračuna koji čini: 
0. sažetak Računa prihoda i rashoda i Račun financiranja,
0. Račun prihoda i rashoda i 
0. Račun financiranja
1. Posebni dio izvještaja o izvršenju proračuna iskazuje se u izvještajima: 
1. izvještaj po organizacijskoj i 
1. izvještaj po programskoj klasifikaciji
1. Posebni izvještaji
2. izvještaj o korištenju proračunske zalihe,
2. izvještaj o zaduživanju na domaćem i stranom tržištu novca i kapitala,
2. izvještaj o danim jamstvima i plaćanjima po protestiranim jamstvima,
1. 	Obrazloženje
Obrazloženje općeg dijela
Opći dio sadrži:
3. obrazloženje ostvarenja prihoda i rashoda, primitaka i izdataka u izvještajnom razdoblju
b. obrazloženje ostvarenog prijenosa sredstava iz prethodne godine i prijenosa sredstava u slijedeću godinu/ razdoblje 

Račun prihoda i rashoda iskazuje se u slijedećim tablicama:
· Izvještaj o prihodi i rashodima prema ekonomskoj klasifikaciji,
· Izvještaj o prihodi i rashodima prema izvorima financiranja,
· Izvještaj o rashodima prema funkcijskoj klasifikaciji.
Račun financiranja iskazuje se u tablicama:
· Izvještaj računa financiranja prema ekonomskoj klasifikaciji,
· Izvještaj računa financiranja prema izvorima financiranja.

Posebni dio proračuna sadrži:
· Izvještaj po organizacijskoj klasifikaciji,
· Izvještaj po programskoj klasifikaciji.

Proračun Općine Koprivnički Bregi za 2026. godinu sa projekcijama za 2027. i 2028. godinu usvojen je na 4. sjednici Općinskog vijeća Općine Koprivnički Bregi, dana 12. prosinca 2025. godine. I. Izmjene i dopune Proračuna Općine Koprivnički Bregi za 2026. godinu usvojene su na 7. sjednici Općinskog vijeća Općine Koprivnički Bregi, dana 29. lipnja 2026. godine. 
OBRAZLOŽENJE OPĆEG DIJELA PRORAČUNA
Prihodi i primici te rashodi i izdaci s izvršenjem za 2025. i 2026. godinu iskazani su u sljedećoj tablici i grafikonu:
Tablica 1: Pregled prihoda i primitaka ostvarenih u 2025. i 2026. godini
	
	2025
	2026

	Prihodi i primici
	788.899,60 eura
	886.510,56 eura

	Rashodi i izdaci
	748.925,70 eura
	713.615,87 eura







PRIHODI I PRIMICI
U izvještajnom razdoblju prihodi i primici ostvareni su u visini 886.510,56 eura, odnosno za 12,37% više u odnosu na ostvarenje izvještajnog razdoblja prethodne godine. Pregled prihoda i primitaka za razdoblje 2025.-2026. godine nalazi se u sljedećoj tablici: 
Tablica 2: Struktura prihoda i primitaka ostvarenih u 2025.-2026. godini
	Opis
	Izvršenje 2025.
	Izvršenje 2026.

	1
	2
	3

	PRIHODI I PRIMICI
	788.899,60
	886.510,56

	Prihodi od poreza
	310.843,94
	319.049,70

	Pomoći
	390.469,87
	419.608,76

	Prihodi od imovine
	20.272,92
	28.288,70

	Prihodi od up. i admin. pristojbi i dr.
	67.312,87
	119.563,40




PRIHODI OD POREZA (61)
Prihodi od poreza ostvareni su u iznosu 319.049,70eura, odnosno 2,64% više u odnosu na izvještajno razdoblje prethodne godine. 
Porez na dohodak 611 ostvaren je za 18,67%  u odnosu na razdoblje prošle godine. Navedeni porez ovisi o plaćama i broju zaposlenih na području Općine Koprivnički Bregi. 
U podskupini računa 613 porezi na imovinu ostvareni su u iznosu od 13.623,28 eura dok su u izvještajnom razdoblju prethodne godine ostvareni 51.997,23 eura. Općina na ostvarenje navedenog poreza ne može utjecati jer on ovisi o kupnji nekretnina na području Općine Koprivnički Bregi. 
U podskupini 614 iskazan iznos od 2.025,53 eura odnosi se na uplatu poreza na potrošnju alkoholnih i bezalkoholnih pića. Porez na potrošnju alkoholnih i bezalkoholnih pića vezan je uz poslovanje ugostiteljskih objekata na području općine. U odnosu na prethodnu godinu kada je ostvareno 3.186,96 eura u izvještajnom razdoblju ostvareno je manje poreza iz razloga što je početkom 2026. godine na području Općine Koprivnički Bregi zatvoren jedan ugostiteljski objekt.

POMOĆI IZ PRORAČUNA (63)
	Pomoći iz inozemstva i od subjekata unutar općeg proračuna ostvarene su za 7,46% više, u iznosu od 419.608,76 eura, dok su u izvještajnom razdoblju prethodne godine ostvarene u iznosu od  390.469,87 eura. 
Pomoći proračunu iz drugih proračuna i izvanproračunskim korisnicima (podskupina 633) ostvarene su u iznosu od 48.414,02 eura, odnosno za 182,72 % više u odnosu na isto izvještajno razdoblje prethodne godine. Navedene pomoći ovise o natječajima na koje se Općina prijavljuje putem Javnih poziva. U 2026. godini primljena su sredstva tekućih pomoći u iznosu od 13.871,52 € za Fiskalnu održivost vrtića te kapitalne pomoći u iznosu od 34.542,50 eura od Ministarstva regionalnog razvoja i fondova Europske unije za projekt Izgradnje pješačko biciklističke staze u Koprivničkim Bregima ulica Augusta Šenoe. 
Pomoći od izvanproračunskih korisnika (podskupina 634) nisu realizirane 2026. godine, dok su u izvještajnom razdoblju prethodne godine realizirane u iznosu od 13.800,60 eura. Pomoć se inače odnosi se na primljena sredstva od Hrvatskog zavoda za zapošljavanje za plaću zaposlenika putem javnih radova, a kako Općina 2026. godine nije zapošljavala radnike putem javnih radova tako nema niti ostvarenog prihoda za njihove plaće.
Pomoći izravnanja za decentralizirane funkcije i fiskalnog izravnanja (635) iskazuju se od 2025. godine u okviru novog odjeljka 6353 Pomoći fiskalnog izravnanja, te je ove godine do 30. lipnja ostvarena u iznosu od 212.022,90 eura.
Primljena je pomoć temeljem prijenosa EU sredstava (podskupina 638) u iznosu od 159.171,84 eura. Općina Koprivnički Bregi u 2026. godini primila je sredstva za dvije gerontodomaćice za obavljanje poslova pomoći u kući starijim osobama i osobama s invaliditetom na području Općine Koprivnički Bregi za potrebe provedbe aktivnosti u okviru projekta ˝Zaposli i pomozi 2˝ u iznosu od 20.550,10 eura, a kojem je nositelj Općina Drnje dok je Općina Koprivnički Bregi partner navedenog projekta. U 2025. godini primljena su sredstva u iznosu od 138.621,74 eura od Ministarstva regionalnog razvoja i fondova Europske unije za provedbu projekta Izgradnje biciklističko- pješačke staze u ulicama A. Šenoe i V. Nazora u Koprivničkim Bregima, a koji se prijavio na Poziv na dodjelu bespovratnih sredstava ITU- Sigurno povezani. Navedeni prihodi ovise o prijavama na natječaje na koje se Općina javlja.

PRIHODI OD IMOVINE (64)
Prihodi od  imovine ostvareni su u iznosu od 28.288,70 eura što je 39,54% više u odnosu na ostvarenje prethodne godine.
     Na podskupini 641 (prihodi od financijske imovine) realizirani su u odnosu na prethodno izvještajno razdoblje za 15,45% manje. Na izvršenje ovih prihoda utjecalo je manje uplaćenih sredstava od Podravske banke za kamate. 
	Prihodi od nefinancijske imovine (642) ostvareni su u iznosu od 28.277,81 eura odnosno 39,57% više u odnosu na izvještajno razdoblje prethodne godine kad su ostvareni u iznosu od 20.260,04 eura. Do promjena je došlo kod:
· naknada za koncesije- u 2025. godini plaćena je za drugo polugodište do izvještajnog razdoblja dok je u 2026. godini  nije plaćena do kraja izvještajnog razdoblja te se iz tog razloga javlja razlika, 
· prihodi od zakupa i iznajmljivanja imovine- manji su za 4,73% u odnosu na izvještajno razdoblje prethodne godine,
· u 2026. godini došlo je do povećanja naknade za korištenje nefinancijske imovine za 164,02 %, a što se odnosi na naknadu uplatu neto dobiti GKP Komunalac po odluci Skupštine za 2025. godinu



PRIHODI  OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA (65)
	Prihodi od upravnih i administrativnih pristojbi, pristojbi po posebnim propisima i naknada odnose se na prihode po posebnim propisima, a koji se odnose na prihode od vodnog gospodarstva, doprinosa za šume i ostalih nespomenutih prihoda te komunalni doprinosi i naknade koji se odnose na prihode od komunalne naknade i ostale nespomenute prihode. Navedeni prihodi povećani su za 77,62% u odnosu na izvještajno razdoblje prethodne godine. 
U 2025. godini primljen je prihod od prodaje državnih biljega dok u 2026. godini navedeni prihodi nisu ostvareni.
Doprinosi za šume bilježe bilježe porast od 138,29 % (ovisi o sjeći šuma na području Općine Koprivnički Bregi).
Komunalni doprinosi u 2026. godini nisu ostvareni dok su u 2025. godini ostvareni u iznosu od 884,10 eura.
Komunalne naknade su u smanjenu za 11,29% u odnosu na 2025. godinu zbog slabije naplate komunalne naknade.

RASHODI I IZDACI 

Poslovna događanja u proračunu svrstavamo u skupine prema njihovim srodnim ekonomskim obilježjima. Potrebno je naglasiti da rashodi predstavljaju smanjenja ekonomskih koristi u obliku smanjenja imovine ili povećanja obveza.
Prema zakonskoj regulativi rashodi se temeljno klasificiraju na rashode poslovanja i rashode za nabavu nefinancijske imovine.
Rashodi poslovanja klasificiraju se na rashode za zaposlene, materijalne rashode, financijske rashode, subvencije, pomoći, naknade, donacije i ostale rashode.
	Rashodi za nabavu nefinancijske imovine klasificiraju se po vrstama nabavljene nefinancijske imovine. 
               U izvještajnom razdoblju rashodi su realizirani u iznosu od 713.615,87 eura, odnosno za 4,71% manje u odnosu na ostvarenje izvještajnog razdoblja prethodne godine te 9,83% od planiranih u 2026. godini.

Tablica 3: Struktura rashoda i izdataka ostvarenih u 2025.-2026. godini
	Opis
	Izvršenje 2025.
	Rebalans 2026.
	Izvršenje 2026.

	1
	2
	3
	4

	RASHODI I IZDACI
	748.925,70
	7.259.051,53
	713.615,87

	Rashodi poslovanja
	499.617,36
	1.658.193,54
	551.254,17

	Rashodi za nabavu nefinancijske imovine
	249.308,34
	5.600.857,99
	162.361,70

	Izdaci za financijsku imovinu i otplate zajmova
	0,00
	0,00
	0,00




RASHODI POSLOVANJA

Rashodi poslovanja u 2026. godini ostvareni su u iznosu od 551.254,17 eura odnosno 10,34% više od izvršenih u 2025. godini. 

RASHODI ZA ZAPOSLENE  (31)
Rashodi za zaposlene s osnove plaća i pripadajućih doprinosa te ostali rashodi za zaposlene iznose 138.709,27 eura i bilježe blagi pad u odnosu na prethodnu godinu. Odstupanje je iskazano iz razloga što je s početkom godine jedan djelatnik otišao u mirovinu, dok je drugi zaposlen u svibnju.

MATERIJALNI RASHODI (32)
	Materijalni rashodi ostvareni su u iznosu od 140.466,32 eura odnosno za 5,45% manje u odnosu na izvještajno razdoblje prethodne godine. Odstupanja u odnosu na prošlu godinu zabilježena su na:
	Podskupina 321 (naknade troškova zaposlenima) u iznosu od 7.665,92 eura, povećane su u odnosu na izvještajno razdoblje prethodne godine zbog povećanih troškova za stručno usavršavanje zaposlenika, povećanih troškova naknade za prijevoz zbog promjene Pravilnika o materijalnim i drugim pravima službenika i namještenika u Jedinstvenom upravnom odjelu Općine Koprivnički Bregi te povećanih troškova za korištenje privatnog automobila u poslovne svrhe, a što koristi komunalni redar i komunalni radnik za redovne poslove.
	Podskupina 322 (rashodi za materijal i energiju) ostvareni su za 5,25 % manje u odnosu na izvještajno razdoblje prethodne godine, u iznosu od 19.726,63 eura. Razlike je neznatna te je u razini ostvarenja s prošlom godinom.
Navedeni materijalni rashodi koriste se sukladno potrebama i situacijama u kojima se Općina pronađe. 
	Podskupina 323 (rashodi za usluge) - u strukturi ovih rashoda veće odstupanje iskazano je na:
- Odjeljak 3231 – usluge telefona, interneta, pošte i prijevoza u iznosu od 3.868,16 eura. Do povećanja u odnosu na 2025. godinu dolazi zbog većih cijena navedenih usluga.
- Odjeljak 3232 – usluge tekućeg i investicijslog održavanja u iznosu 17.589,60 eura. Navedeni rashodi ostvareni su više u odnosu na prethodnu godini zbog realizacije pojedinih projekata sukladno Proračunu Općine Koprivnički Bregi.
- Odjeljak 3233 – usluge promidžbe i informiranja iskazane su u iznosu 6.666,24 eura. Na navedenim rashodima došlo je do smanjenja jer su 2025. godine održani lokalni izbor gdje su bili evidentirani neki od troškova, a 2026. godine istih nema. 
- Odjeljak 3234 – komunalne usluge iskazane su u iznosu 15.804,69 eura. Troškovi se odnose na troškove vodoopskrbe, zbrinjavanje i odvoz smeća, ostale komunalne usluge (deratizacija) te naknade za uređenje voda. Navedeni troškovi povećali su se  neznatno zbog većih cijena za navedene usluge.
- Odjeljak 3236 – zdravstvene i veterinarske usluge u iznosu 16.631,35 eura odnosno 4,46% manje u odnosu na izvještajno razdoblje prethodne godine. Rashodi se odnose na skrb i zbrinjavanje psa lutalica na području općine. 
- Odjeljak 3237 – intelektualne i osobne usluge iskazane su u iznosu od 17.088,76 eura, odnosno 79,03% više u odnosu na izvještajno razdoblje prethodne godine. Rashodi se odnose na autorski honorar, na isplatu drugog dohotka za voditelje „Bazičnog treninga“, „Male škole folklora“ i vođenje engleskog jezika, geodetsko katastarske usluge, pripreme i provedbe postupka javne nabave.
- Odjeljak 3238 – računalne usluge iskazane u iznosu 17.610,23 eura. Računalne usluge povećane su u odnosu na prethodnu godinu kada se plaća samo održavanje platforme, dok su u ovoj godini uvodila nova digitalna platforma sustava obavještavanja koja digitalizira, ubrzava i pojednostavljuje proces pravdanja sredstva dodijeljena putem javnih natječaja, te izrada digitalnih narudžbenica.
- Odjeljak 3239 – ostale usluge u iznosu 5.249,07 eura. Troškovi se odnose na troškove naknada Poreznoj upravi u iznosu 1% od ukupno naplaćenih prihoda za obavljanje poslova utvrđivanja, evidentiranja naplate, nadzora i ovrhe poreza na dohodak, usluge Bibliobusa. Veći su troškovi naknade Poreznoj upravi zbog većih prihoda.
Podskupina - 329 ostali nespomenuti rashodi poslovanja iskazani su u iznosu 12.565,67 eura. Zbog održavanja lokalnih izbora u 2025. godini utrošena su sredstva za isplate naknada članovima povjerenstava, biračkim odborima i stručnom timu dok istih u 2026. godini nije bilo.
Troškovi reprezentacije isti su u odnosu na izvještajno razdoblje prethodne godine.
Početkom 2026. godini plaćeni su troškovi pristojba i naknada Fondu za zaštitu okoliša i energetsku učinkovitost za postotak odvajanja otpada stoga su oni znatno veći u odnosu na 2025. godinu.
Ostali nespomenuti rashodi poslovanja veći su u odnosu na izvještajno razdoblje prethodne godine iz razloga što je u 2026. godini plaćen ukop iza pokojnika po Rješenju o nasljeđivanju dok u 2025. godini nije bilo takvih troškova.

FINANCIJSKI RASHODI (34) 
Iskazani financijski rashodi u iznosu od 1.106,25 eura odnose se na troškove
bankarskih usluga i usluga platnog prometa te troškove naknada od 0,5% od naplaćenih prihoda. Zbog većih prihoda, veći su i troškovi naknada naplate 5% od naplaćenih prihoda.

SUBVENCIJE (35) 
Navedene subvencije odnose se na subvencije poljoprivrednicima za sufinanciranje umjetnog osjemenjivanja goveda poljoprivrednih proizvođača koji se bave primarnom poljoprivrednom proizvodnjom s područja Općine Koprivnički Bregi. U izvještajnom razdoblju prethodne godine ostvarene su u iznosu od 2.819,36 eura, dok su u 2026. godini isplaćene u iznosu 466,34 eura, a sve sukladno podnesenim zahtjevima.
POMOĆI DANE U INOZEMSTVO I UNUTAR OPĆEG PRORAČUNA (36) 
Pomoći  proračunskim korisnicima drugih proračuna odnose se na:  -sredstva pomoći iz proračuna za potrebe plaća odgojnog i stručnog osoblja vrtića „Potočić“ podružnice dječjeg vrtića „Vrapčić“ (navedeni troškovi veći su u odnosu na izvještajno razdoblje prethodne godine) i na -sredstva pomoći Osnovnoj školi Koprivnički Bregi. Navedene pomoći u 2026. godini iznose 88.478,98 eura i veće su za 10,99% u odnosu na izvještajno razdoblje prethodne godine. 
NAKNADE GRAĐANIMA I KUĆANSTVIMA NA TEMELJU OSIGURANJA I  DRUGE NAKNADE (37)
U 2026. godini Općina Koprivnički Bregi isplaćivala je jednokratnu novčanu pomoć za osobe s invaliditetom, veći je broj studenata kojima se isplaćuju stipendije, veći su troškovi pomoći starijim osobama (isplata uskrsnice), porasli su troškovi sufinanciranja djece u vanjskim vrtićima i obrtima  te troškovi sufinanciranja sterilizacija i kastracija pasa, socijalni paketi povodom Uskrsa. Navedene naknade ostvarene su u iznosu od 88.674,64 eura, dok su u 2025. godini iznosile 78.101,92 eura. 

TEKUĆE DONACIJE (38)
	Rashodi iskazani na podskupini 381 iznose 62.821,00 eura, a isplaćeno je 28,0% više sredstava u odnosu na izvještajno razdoblje prethodne godine za izvršavanje programa kulturno- umjetničkim udrugama, političkim strankama, vatrogasnim društvima, sportskim društvima, humanitarnim organizacija, vjerskim zajednicama i ostalim društvenim organizacijama koje djeluju na području Općine Koprivnički Bregi.
Kapitalne pomoći na podskupini 386 u izvještajnom razdoblju u 2026. godini odnose se na troškove vezane uz poboljšanje vodnokomunalne infrastrukture aglomeracije i troškove vodovoda u naselju Glogovac (Velebit), troškovi su ostvareni u iznosu od 30.531,37 eura. Navedeni troškovi veći su u odnosu na izvještajno razdoblje prethodne godine iz razloga što isti u 2025. godini nisu ostvareni.

RASHODI ZA NABAVU NEFINANCIJSKE IMOVINE (4)
Rashodi za nabavu nefinancijske imovine iskazani u iznosu 162.361,70 eura odnose se na:
Ceste, željeznice i ostali prometni objekti (4213) 79.569,31 euro - Navedeni rashodi odnose se na završetak izgradnje pješačko- biciklističke staze Ul. Stjepana Radića u Glogovcu - dionica I, projektna dokumentacija za rekonstrukciju prometnice „Prugica“ u Glogovcu, projektna dokumentacija za nastavak izgradnje pješačko- biciklističke staze Ul. Stjepana Radića u Glogovcu - dionica II, i projektantski troškovnik za modernizaciju nerazvrstane ceste – Ulica Poljanec u Koprivničkim Bregima.
Ostali građevinski objekti (4214) 16.137,50 eura - Navedeni rashod odnose se na  ozradu glavnog projekta za Spomenik Hrvatskim braniteljima u Glogovcu.
Uredska oprema i namještaj (4221) 1.724,58 eura – Navedeni rashodi odnosi se na kupovinu novog printera te računala zbog dotrajalosti starih uređaja.
Oprema za održavanje i zaštitu (4223)- U izvještajnom razdoblju u 2026. godini nema rashoda dok je u izvještajnom razdoblju 2025. godine nabavljena peć i hladnjak za kuhinju u zgradi Općine te su kupljeni perač i kompresor za komunalne potrebe.
Uređaji, strojevi i oprema za ostale namjene (4227) 2.931,60 eura - Navedeni troškovi odnose se na kupovinu rashladnih vitrina za potrebe društvenih domova u Koprivničkim Bregima i Glogovcu.
Prijevozna sredstva (423) 14.997,70 eura – Navedeni rashod odnosi se na kupovinu nove kosilice rider s prikolicom i reznim kučištem za potrebe održavanje zelenih površina na području općine.
Dodatna ulaganja na građevinskim objektima (451) 47.004,01 euro - Navedeni rashodi u izvještajnom razdoblju prethodne godine odnose se na izradu projektne dokumentacije za rekonstrukciju i opremanje društvenog doma u naselju Glogovac te na radove za uređenje groblja u Glogovcu.

IZDACI

IZDACI ZA FINANCIJSKU IMOVINU I OTPLATE ZAJMOVA (5)
Izdaci za otplatu glavnice primljenih kredita i zajmova u 2026. godini nisu ostvareni, jednako kao i u prethodnoj 2025. godini.


VIŠAK/ MANJAK
Iz razlike između prihoda i rashoda proizlazi višak prihoda poslovanja u iznosu od 335.256,39 eura.  Ostvaren je ukupni rashod za nabavu nefinancijske imovine u iznosu od 162.361,70 eura.  Razlikom između viška prihoda poslovanja i manjka prihoda od nefinancijske imovine Općina Koprivnički Bregi ostvarila je višak prihoda i primitaka u izvještajnom razdoblju u iznosu od 172.894,69 eura.  Preneseni manjak prihoda i primitaka iz prethodne godine iznosi 23.960,46 eura te je u sljedećem razdoblju raspoloživ iznos od 148.934,23 eura. Višak prihoda poslovanja koristit će se za realizaciju planiranih projekata u 2026. godini.






       PREDSJEDNICA VIJEĆA:

      Snježana Kuhar
Grafikon 1: Usporedba prihoda/primitaka i rashoda/izdataka za 2025. i 2026. godinu

Prihodi i primici	2025	2026	788899.6	886510.56	Rashodi i izdaci	2025	2026	748925.7	713615.87	

